CELEX: 32016D2132
Language: da
Date: 2016-12-05 00:00:00
Title: Kommissionens gennemførelsesafgørelse (EU) 2016/2132 af 5. december 2016 om de enkelte medlemsstaters drivhusgasemissioner for 2013 som omfattet af Europa-Parlamentets og Rådets afgørelse nr. 406/2009/EF

6.12.2016   
            
            
               DA
            
            
               Den Europæiske Unions Tidende
            
            
               L 331/9
            
         KOMMISSIONENS GENNEMFØRELSESAFGØRELSE (EU) 2016/2132
   af 5. december 2016
   om de enkelte medlemsstaters drivhusgasemissioner for 2013 som omfattet af Europa-Parlamentets og Rådets afgørelse nr. 406/2009/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 525/2013 af 21. maj 2013 om en mekanisme til overvågning og rapportering af drivhusgasemissioner og rapportering af andre oplysninger vedrørende klimaændringer på nationalt plan og EU-plan og om ophævelse af beslutning nr. 280/2004/EF (1), særlig artikel 19, stk. 6, og
   ud fra følgende betragtninger:
   
               (1)
            
            
               Europa-Parlamentets og Rådets afgørelse nr. 406/2009/EF (2) fastsætter grænseværdierne for drivhusgasemissioner (årlige emissionstildelinger) for de enkelte medlemsstater for hvert år for perioden 2013-2020, samt en mekanisme til årligt at vurdere, om disse grænseværdier er blevet overholdt. Medlemsstaternes årlige emissionstildelinger udtrykt i ton CO2-ækvivalenter findes i Kommissionens afgørelse 2013/162/EU (3). Disse mængder blev tilpasset ved Kommissionens gennemførelsesafgørelse 2013/634/EU (4).
            
         
               (2)
            
            
               Artikel 19 i forordning (EU) nr. 525/2013 fastsætter bestemmelse om en procedure for revisionen af medlemsstaternes drivhusgasemissionsopgørelser, med henblik på at vurdere om afgørelse nr. 406/2009/EF er blevet overholdt. Revisionen af drivhusgasemissionsopgørelserne for 2013 blev udskudt ét år, fordi det pga. fejlfunktioner i det softwareprogram, som De Forenede Nationers rammekonvention om klimaændringer (UNFCCC) havde leveret, der bruges til udarbejdelse og indberetning af disse opgørelser, ikke var teknisk muligt for medlemsstaterne at rapportere deres emissionsdata for 2013 i tide. Gennemgangen foregik derfor på grundlag af de emissionsdata for 2013, der blev indberettet til Kommissionen i april 2016, i overensstemmelse med de procedurer, der er fastsat i kapitel III og bilag XVI til Kommissionens gennemførelsesforordning (EU) nr. 749/2014 (5).
            
         
               (3)
            
            
               Ved udregningen af den samlede mængde drivhusgasemissioner, der er omfattet af afgørelse nr. 406/2009/EF, skal der for de enkelte medlemsstater for 2013 tages forbehold for de tekniske ændringer og reviderede skøn, som er udregnet ved den relevante revision, og som findes i de endelige revisionsrapporter, jf. artikel 35 i gennemførelsesforordning (EU) nr. 749/2014.
            
         
               (4)
            
            
               Denne afgørelse bør træde i kraft på dagen for offentliggørelsen for at være i overensstemmelse med bestemmelserne i artikel 19, stk. 7, i forordning (EU) nr. 525/2013, som fastsætter offentliggørelsen af denne afgørelse som startdato for den firemåneders periode, hvori medlemsstaterne må gøre brug af fleksibilitetsmekanismerne, jf. afgørelse nr. 406/2009/EF —
            
         VEDTAGET DENNE AFGØRELSE:
   Artikel 1
   Den samlede mængde drivhusgasemissioner, der er omfattet af afgørelse nr. 406/2009/EF, i henhold til de korrigerede opgørelsesdata for 2013 for de enkelte medlemsstater efter afslutningen af den relevante revision, der er gennemført i overensstemmelse med artikel 19, stk. 3, i forordning (EU) nr. 525/2013, findes i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 5. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 165 af 18.6.2013, s. 13.
   
      (2)  Europa-Parlamentets og Rådets beslutning nr. 406/2009/EF af 23. april 2009 om medlemsstaternes indsats for at reducere deres drivhusgasemissioner med henblik på at opfylde Fællesskabets forpligtelser til at reducere drivhusgasemissionerne frem til 2020 (EUT L 140 af 5.6.2009, s. 136).
   
      (3)  Kommissionens afgørelse 2013/162/EU af 26. marts 2013 om fastsættelse af medlemsstaternes årlige emissionstildelinger for perioden fra 2013 til 2020 i henhold til Europa-Parlamentets og Rådets beslutning nr. 406/2009/EF (EUT L 90 af 28.3.2013, s. 106).
   
      (4)  Kommissionens gennemførelsesafgørelse 2013/634/EU af 31. oktober 2013 om tilpasning af medlemsstaternes årlige emissionstildelinger for perioden fra 2013 til 2020 i henhold til Europa-Parlamentets og Rådets beslutning nr. 406/2009/EF (EUT L 292 af 1.11.2013, s. 19).
   
      (5)  Kommissionens gennemførelsesforordning (EU) nr. 749/2014 af 30. juni 2014 om struktur, format, indsendelse og revision af oplysninger, som medlemsstaterne rapporterer i henhold til Europa-Parlamentets og Rådets forordning (EU) nr. 525/2013 (EUT L 203 af 11.7.2014, s. 23).
   
      BILAG
      
                  Medlemsstat
               
               
                  Drivhusgasemissioner for 2013 som omfattet af afgørelse nr. 406/2009/EF
                  (i ton kuldioxidækvivalenter)
               
            
                  Belgien
               
               
                  74 264 633 
               
            
                  Bulgarien
               
               
                  22 238 074 
               
            
                  Tjekkiet
               
               
                  61 457 570 
               
            
                  Danmark
               
               
                  33 705 936 
               
            
                  Tyskland
               
               
                  460 204 908 
               
            
                  Estland
               
               
                  5 752 963 
               
            
                  Irland
               
               
                  42 206 805 
               
            
                  Grækenland
               
               
                  44 184 593 
               
            
                  Spanien
               
               
                  200 277 677 
               
            
                  Frankrig
               
               
                  366 116 651 
               
            
                  Kroatien
               
               
                  15 125 525 
               
            
                  Italien
               
               
                  273 349 154 
               
            
                  Cypern
               
               
                  3 938 120 
               
            
                  Letland
               
               
                  8 776 857 
               
            
                  Litauen
               
               
                  12 449 462 
               
            
                  Luxembourg
               
               
                  9 365 298 
               
            
                  Ungarn
               
               
                  38 436 981 
               
            
                  Μalta
               
               
                  1 250 779 
               
            
                  Nederlandene
               
               
                  108 253 385 
               
            
                  Østrig
               
               
                  50 097 324 
               
            
                  Polen
               
               
                  186 095 049 
               
            
                  Portugal
               
               
                  38 610 318 
               
            
                  Rumænien
               
               
                  72 718 616 
               
            
                  Slovenien
               
               
                  10 925 247 
               
            
                  Slovakiet
               
               
                  21 080 248 
               
            
                  Finland
               
               
                  31 588 117 
               
            
                  Sverige
               
               
                  35 278 781 
               
            
                  Det Forenede Kongerige
               
               
                  339 450 356